موغننی زنفیرا ایبراهیمووانین ایدمانچی اری آنار حیدروو حبس ائدیلیب.
قاینارینفو. آذ خبر وئریر کی، صنعتچی حیات یولداشینین باشینا گلن حادثهیه مناسیبت بیلدیریب.
"گؤر نه گوندییک کی، کیملر بیزی مذاکیره ائلییر. عائلهنیزه، کیم اولدوغونوزا دؤنوب باخیرسینیز؟ آنار آذربایجان رسپوبلیکاسینین وطنداشیدیر. قانون هامی اوچون قانوندور. ایستییر موغننینین یولداشی اولسون، ایستییر سیراوی وطنداش، سهو آددیم آتیب، جزاسینی چکمهلیدیر. بسدیرین، ائله بیل آنار آدام اؤلدوروب، اوغورلوق ائدیب. آنار آدام دئییل، سهو آددیم آتا بیلمز؟ سوییهنیزی، اینسانلیغینیزی ایتیرمیین، شرحلرینیزه فیکیر وئرین".
قید ائدک کی، باکی شهر دؤولت یول پلیسی ایدارهسیندن بیلدیریبلر کی، ایونون ۲۵-ده، ساعت ۱۹:۴۰ رادهلرینده ۱۰ ب ۲۱۶ دؤولت نمره نیشانلی موتسیکلئتین سوروجوسو زاقولبا پروسپئکتینده اوزو بیلگه ایستیقامتینده حرکتده اولان زامان آوتوخولیقانلیق ائدیب.
سرعت حدینی آشاراق تهلوکهلی مانئورلر ائدن سوروجو یول پلیسینین دفعهلرله "ساخلا» ایشارهسی وئرمهسینه محل قویمایاراق، حرکتی داوام ائتدیریب. بونو گؤرن یول پولیسلری قارشیدا صونعی سیخلیق یاراداراق بایکئری دایاندیرا بیلیبلر.
ایلکین آراشدیرما زامانی معلوم اولوب کی، موتوسیکلئتی ایداره ائدن شخصی باکی شهر ساکینی، ۳۶ یاشلی آنار آتاکیشی اوغلو حیدروودور. اونون سوروجولوک وثیقهسینده ایسه موتوسیکلئت ایداره ائتمک اوچون موافیق کاتگورییانین، ائلجه ده، اعتبارنامهنین اولمادیغی دا اوزه چیخیب. آنار حیدرووون بارهسینده توپلانمیش ماتریاللار خزر رایون محکمهسینه تقدیم ائدیلیب.
محکمه قراری ایله آنار حیدروون سوروجولوک حقوقو ۱ ایل مدتینه محدودلاشدیریلیب. اؤزو ایسه ۲۰ گون اینضیباطی حبس جزاسی ایله جزالاندیریلاراق داخیلی ایشلر ناظیرلیینین اینضیباطی حبس اولونانلارین ساخلانما منطقهسینه گؤندریلیب.
azb_Arab azb_Arab azb_Arab azb_Arab azb_Arab azb_Arab azb_Arab